ANDREW WOMMACK EVANKELIUMIN ÄÄRELLÄ
TALOUDENHOITO. OSA 19/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis- raamattukoulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle.
Tänään lähestyn neljännen osan loppua opetuksessa taloudenhoidosta.
Olen käsitellyt erittäin tärkeitä asioita. Olen jakanut paljon tietoa, -
mutta toivon ennen kaikkea, että sydämen asenne menisi perille.
Se on pielessä joillakuilla, jotka opettavat menestyksestä, -
sillä heidän asenteensa on itsekäs.
He uskovat Jumalan antavan varoja, jotta he saisivat itselleen kaikkea.
Se on loukkaavaa. Uskon Jumalaan ja ihmisiin, -
jotka ymmärtävät, että Jumala ja toiset ihmiset pitää laittaa etusijalle.
Tiedostan, että joskus menestyksestä puhutaan vääristä motiiveista käsin.
Silti on totta, että Raamatun mukaan Jumala antaa meille menestystä.
Uskon, että Herran Jeesuksen sovitustyöhön kuuluu se, -
että Hän antaa meille taloudellista menestystä.
Jotkut teistä taisivat loukkaantua. Minäpä luen erään kohdan.
Jakeessa 2. Kor. 8:9 sanotaan näin: -
"Sillä te tunnette meidän Herramme Jeesuksen Kristuksen armon, -
että hän, vaikka oli rikas, tuli teidän tähtenne köyhäksi, -
että te hänen köyhyydestään rikastuisitte."
Niin sanotaan Raamatussa. Jos luette laajempaa asiayhteyttä, -
huomaatte, että luvut 8 ja 9 käsittelevät kokonaan rahaa.
Jotkut uskovat, ettei menestys kuulu sovitukseen -
eikä ole kristittyjen oikeus. He väittävät, -
että Jeesus kärsi emotionaalisesta ja hengellisestä köyhyydestä, -
jotta me voimme olla rikkaita tunteissa ja ihmissuhteissa.
He siis muuttavat sen, mistä tässä puhutaan.
Mutta jos se luetaan asiayhteydessään, huomataan, -
että jokainen jae ennen tuota ja jokainen sen jälkeen puhuu rahasta.
Jos Kirjoituksia tulkitaan asiayhteyden mukaan, nähdään, -
että Jeesus tuli taloudellisesti köyhäksi.
Taivaassa ei ole rahaa, mutta siellä on yltäkylläisyys.
Siellä on kultaa, hopeaa, jalokiviä, ja kaikenlaista vaurautta.
Jeesus jätti kaikki ne valtavat varat ja vaurauden -
tullessaan maan päälle.
En usko, että Jeesus näki puutetta. Hänellä oli varainhoitaja.
Useimmilla teistä ei ole omaa varain- hoitajaa, joka seuraa perässänne.
Jeesuksella täytyi olla niin paljon rahaa, ettei se mahtunut taskuun.
Jonkun täytyi kantaa laukkua ja huolehtia rahoista.
Jeesus ei ollut varaton, mutta Hän tuli taivaaseen verrattuna köyhäksi, -
jotta rikastuisimme Hänen köyhyydestään.
Uskon Herran antavan rikkautta, eikä että tulemme vain toimeen.
Fil. 4:19: "Mutta minun Jumalani on rikkautensa mukaisesti -
täyttävä kaikki teidän tarpeenne kirk- kaudessa, Kristuksessa Jeesuksessa."
Jotkut väittävät sanasta "tarpeenne", ettei Jumala täytä haluja ja toiveita, -
vaan pelkät perustarpeet, niin että tulemme juuri ja juuri toimeen.
Minut kasvatettiin uskomaan, että pastoreilla ei pidä olla ylimääräistä.
Ei pitäisi ajaa hienoa autoa tai asua hienossa talossa.
Pitäisi elää köyhyyden rajamailla. Baptistikirkossa meillä oli vitsi: -
"Herra, sinä pidät heidät nöyrinä, minä köyhinä."
Tuota toisteltiin koko ajan. Muistan sen lapsuudesta.
Luulimme, ettei saarnaajilla saa olla hienoja asioita.
Tontillamme oli baptistipastorin pappila.
Ei se ollut kamala mutta ei hienokaan.
Useimmat muut asuivat hienommassa talossa.
Me ajattelimme, että se oli riittävän hyvä pastorille.
Asenne on peräisin katolilaisuudesta, jossa papit vannovat köyhyysvalan.
Maallisten hyötyjen kieltämistä pidettiin jumalallisena.
Se on täysin vastoin Jumalan Sanan opetusta.
Jos Jumalan Sana ei toimi saarnaajan hyväksi, -
sen ei pitäisi toimia muillekaan. Saarnaajan pitäisi menestyä -
ja saada yhtä hyvää huolenpitoa kuin muidenkin.
En sano sitä oman etuni vuoksi vaan kaikkien pastorien vuoksi.
Se asenne, että pitäisi olla köyhä, tulee väärästä tulkinnasta siitä, -
että Jumala täyttää tarpeemme eli vain välttämättömät.
Tarpeeni tarkoittaa paljon enemmän kuin vain omia juttujani.
Teen maailmanlaajaa tv-työtä. Annamme lukemattomia CD-levyjä.
En tiedä, kuinka paljon CD- ja DVD- levyjä ja kirjoja olemme antaneet.
Nettisivuilta laskettuna 20―30 milj. CD:tä ja kirjaa on annettu ilmaiseksi.
Päätin antaa ne saataville vapaavalintaista lahjoitusta vastaan.
Yli puolet ihmisistä pyytävät materiaaleja ilmaiseksi.
Ja me annamme ne. Se on tarve.
Jumala tahtoo meille menestystä. Hän tuli "köyhäksi, että te -
hänen köyhyydestään rikastuisitte." Se jae puhuu rahallisesta menestyksestä.
Se on osa Jeesuksen sovitustyötä. Jos et menesty vaan pärjäät juuri ja juuri,-
tai jos sinulla on enemmän näkyä kuin varoja, se johtuu siitä, -
että et ole ottanut osaa Jeesuksen sovitustyöstä vastaan.
Tämä ei eroa siitä, miten jotkut eivät saa parantumista, -
koska heille on opetettu, ettei Jumala enää paranna -
ja että se loppui apostolien myötä. Se ei ole totta. Jeesus parantaa yhä.
Pidimme juuri konferenssin parantumisesta, ja yli tuhat ihmistä -
kertoi parantuneensa ihmeellisesti niiden neljän päivän aikana.
Ihmisiä nousi pyörätuolista. Kuurojen korvat aukenivat, monien kuurojen.
Eräs nainen sai kuulonsa ylistyksen aikana. Hän hyppi ja pomppi.
Kysyimme häneltä, mitä tapahtui. Hän oli ollut kuuro, mutta korvat aukenivat.
Sitä tapahtuu, mutta silti jotkut väittävät toisin. Heille ei tapahdu, -
kun eivät usko siihen. Mutta Jeesus kuoli yhtä lailla parantumisen -
kuin syntien anteeksiannon puolesta. Se ei ole automaattista. Pitää uskoa.
Pitää uskon kautta ottaa vastaan se, mitä Jumala on jo antanut armosta.
Sama pätee vaurauteen. Se opetus, ettei Jumala tahdo meille menestystä,-
on estänyt ihmisiä uskomasta siihen. Luullaan, ettei se käy.
Mutta syy, miksi Jumala tahtoo meille menestystä, -
on jotta voimme olla siunaukseksi toisille.
Olen jo aiemmin maininnut jakeen 5. Moos. 8:18. Se sopii nyt täydellisesti.
"[V]aan muista, että Herra, sinun Jumalasi, -
antaa sinulle voiman hankkia rikkautta..."
Huomatkaa, ettei Hän anna rikkautta vaan voiman.
Jumala antaa voitelun, valtuutuksen, hankkia rikkautta.
Miksi Hän antaa sen? "...pitääkseen liittonsa, jonka hän valalla vannoen -
teki sinun isiesi kanssa, niinkuin tähän päivään saakka on tapahtunut."
Jumala antaa meille vaurautta, jotta vahvistaisimme sen avulla liiton, -
julistaisimme evankeliumia ja näkisimme toisten elämän muuttuvan.
Kävin vuonna 1980 Intiassa. Se on ainoa kerta, kun olen käynyt siellä.
Näin sellaista köyhyyttä, jota en ole ikinä ennen elämässäni nähnyt.
Olin sellaisen henkilön vieraana, joka oli miljonääri Intiassa -
silloin yli 30-vuotta sitten.
Intian suurkaupungit ovat vaurastuneet sittemmin, -
mutta siihen aikaan tilanne oli tosi huono.
Kävin Ahmedabadissa ja Bombayssa, joka nykyisin on Mumbai.
Menin miljonäärin kotiin. Hänellä oli asiat tosi hyvin ja paljon tilaa.
Koti sijaitsi kuitenkin paljon rähjäisemmällä alueella -
kuin mihin olin tottunut. Lautaset olivat likaisia ja kolhuisia.
Vaikka he olivat keskivertointialaiseen verrattuna erittäin vauraita, -
heidän elintasonsa oli heikompi kuin omani täällä Yhdysvalloissa, -
vaikkei minua pidetty täällä mitenkään rikkaana tai menestyksekkäänä.
Näin kontrastin, että paras Intiassa ei ollut omaa tilannettani parempi.
Toki jotkut ovat menestyneet huomattavasti paremmin Intiassa.
Mutta oman kokemukseni perusteella -
huomasin rahatilanteeni paremmaksi -
kuin rikkaimpien intialaisten, jotka tapasin.
Kun näin sen, ajattelin: "Jumala, minä en ole saanut tätä aikaan.
Toiset ihmiset Yhdysvalloissa kuolivat, sotivat ja uhrasivat -
antaakseen meille menestystä, jota suurin osa maailmaa ei tunne."
Tajusin, että se on suuri, Jumalalta tullut siunaus.
Yhdysvallat ei vaurastunut vahingossa paremmin kuin muu maailma.
Tajusin, että minulla on vastuu.
Jumala on siunannut minua ja tätä kansaa, jotta voimme siunata toisia.
Kuten jakeessa sanottiin, vahvistaak- semme Hänen liittonsa maan päällä.
Intian-matka korosti sitä minulle, että Jumala on antanut vaurautemme.
Ei siksi, että asuisimme hienoissa taloissa, -
vaikkei siinä ole mitään väärää. Minulla on hieno koti ja uusia autoja.
Se ei ole väärin. Vauraus ei silti ole meitä varten -
vaan sitä varten, että voimme siunata toisia ja vahvistaa Hänen liittonsa.
Kun palasin Intian-matkalta, -
minussa heräsi uusi, palava into käyttää varojani toisten siunaamiseen.
Nämä yli 30 vuotta -
olen käyttänyt Herran antamia rahoja parhaani mukaan.
Ensin laajensimme radiotyöhön, sitten televisioon.
Nyt meillä on raamattukouluja, opetus- materiaaleja ja ilmainen nettisivu.
Kaikki se vaatii rahaa, ja me käytämme varojamme -
ilosanoman levittämiseen ja mahdol- lisimman monien tavoittamiseen.
Siihen menestys on tarkoitettu.
Korostan tätä, koska jotkut ovat opettaneet menestyksestä itsekkäästi.
He ovat pyrkineet hankkimaan itselleen entistä enemmän kaikkea.
Menestyksen oikea tarkoitus on se, että voi olla siunaukseksi toisille -
ja toteuttaa Jumalan antamat ohjeet.
Minä uskon siihen.
Jumala on laskenut sydämelleni todella isoja asioita.
Käytän tätä nykyä yli miljoona dollaria kuukaudessa -
tv- ja radiolähetysaikaan.
Uskon, että se tuplaantuu yli kahteen miljoonaan dollariin kuussa, -
jotta saamme vietyä nämä totuudet kaikkien nähtäville Yhdysvalloissa.
Käytän siihen paljon rahaa.
Lisäksi perustamme Charis- raamattukouluja ympäri maailmaa.
Rakennamme pääkampusta Coloradoon.
Herra antoi näyn kahdesta rakennuksesta, -
jotka yhteensä kustantavat noin 60 miljoonaa dollaria.
Olen tajunnut, että näkyni pitää kasvaa vielä paljon laajemmaksi.
Vielä on liian varhaista kertoa tarkkaan, -
mutta Jumala on puhunut muustakin.
Olen saanut näkyjä rakennuksista ja teoista, joita Hän käskee minun tehdä.
Voisin käyttää seuraavan vuoden aikana 100 miljoonaa dollaria -
Jumalan antamiin tehtäviin.
Kerron kaiken tämän, koska näkyni on tavoittaa ja koskettaa ihmisiä.
Tehdä asioita, joilla evankeliumi leviää.
En yritä muuttaa elämäntapaani. Jos joku antaisi miljoona dollaria, -
en ostaisi miljoona-asuntoa. Sellaisen omistaminen ei ole väärin.
Olen tyytyväinen siihen, mitä minulla on. En tarvitse uutta kotia.
En käytä sitä rahaa itseeni vaan evankeliumin julistamiseen.
Tiedän, että vastustus herää heti, kun puhutaan rahasta, -
koska sitä pidetään ahneena ja itsekkäänä.
En usko, että minua voidaan syyttää siitä.
Käytän kaikki varani evankeliumiin, jotta Jumalan Sana leviäisi.
Uskon, että jos käytät menestystä evankeliumin hyväksi -
ja jos se on sinulle tärkeintä, -
niin silloin Jumala ei piittaa siitä, paljonko saat itsellesi siinä ohella.
Kyse on sydämen asenteesta ja prioriteeteista.
Ystävilläni on miljoonakoteja, mutta heidän sydämensä -
on evankeliumin julistamisessa. Siihen he käyttävät varojaan.
Hyvällä ystävälläni on upea lentokone. En katso sitä karsaasti, -
koska hän pitää tilaisuuksia lauantaisin New Yorkissa -
ja sunnuntaisin Atlantassa.
Hän ei selviäisi aikataulustaan, jos hän olisi reittilentojen varassa.
Hänelle oma lentokone ei ole luksusta vaan välttämättömyys.
Hänellä on tuhansia seurakuntalaisia New Yorkissa ja tuhansia Atlantassa.
Lisäksi hänellä on 20 tai 30 seurakuntaa eri puolilla maailmaa.
Hän ei voisi palvella kaikkia, jos hän joutuisi käyttämään reittilentoja.
Tiedän sen, koska käytän itse reittilentoja.
Sellaista tahtia ei voisi pitää yllä, jos joutuisi menemään kentälle -
pari tuntia ennen lähtöä, odottaa ja huomata, että lento perutaan.
Se olisi todella kuluttavaa ja fyysisesti mahdotonta.
Hän ei voisi pitää yllä aikatauluaan reittilentojen varassa.
Hänelle oma kone ei ole luksusta. En katso sitä karsaasti.
Ylistys Herralle, että hänellä on lentokone.
Rahamääräsi ei merkitse vaan sydämesi asenne, prioriteetit.
Jos laitat Jumalan ensimmäiseksi, Hän antaa menestyksen.
Et voi kuin elää vauraudessa.
Minua on kritisoitu hienojen autojen takia. Mutta olen saanut ne lahjaksi.
Pitäisikö lahjasta kieltäytyä, "koska se on liian hyvä minulle"?
Saan muka liian hyvin rahaa pastoriksi.
Pitäisikö siis torjua ilmainen auto, ostaa itse auto luotolla -
ja päätyä maksamaan autosta tuplasti, jotta näyttäisin nöyrältä?
Monet tekevät niin, mutta se ei ole nöyryyttä vaan typeryyttä.
Jos joku antaa sinulle jotakin hienoa ilmaiseksi, ota se vastaan.
Jos sitten kohtaat kritiikkiä, koska olet pastori, se on kritisoijan ongelma.
Siinä ei ole mitään väärää, jos olet vauras.
Olen kertonut jossakin aiemmassa jaksossa pastoriystävästäni, -
jolla on tosi hieno talo, yli miljoonan dollarin talo ja hienoja autoja.
Häntä on kritisoitu sen vuoksi. Mutta hän antaa paljon.
En tiedä tarkkaa lukua, sillä emme ole enää niin läheisiä.
Kymmenen vuotta sitten vietin hänen kanssaan paljon aikaa.
Siihen aikaan hän antoi suunnilleen 100 000―200 000 dollaria kuussa -
eli hän siis antoi miljoonan tai pari miljoonaa dollaria vuodessa.
En tiedä ihan tarkkaan. Kävin kerran hänen luonaan saarnaamassa.
Hän antoi minulle 30 000 dollaria siitä, että saarnasin yhdessä tilaisuudessa.
Siellä oli toinenkin pastori, jolle hän antoi 10 000 dollaria.
Tämä oli lähetyssaarnaaja.
Kolmaskin saarnaaja vieraili hänen kodissaan. Tälle hän antoi auton, -
upouuden Cadillacin, jonka arvo oli noin 40 000 dollaria.
Hän siis antoi yhtenä päivänä lähes 80 000 dollaria.
Silti hän asuu miljoona-asunnossa ja ajaa hienoja autoja.
Ja häntä kritisoidaan sen vuoksi.
Katsokaapa sitä prosenttien kantilta.
Hän antaa satojatuhansia kuussa. Varmaan miljoona dollaria vuodessa.
Hänen kotinsa arvo vastaa ehkä sitä, paljonko hän antaa yhdessä vuodessa
Uskon Jumalan katsovan sitä siltä kantilta.
Kuinka moni teistä asuu talossa, jonka arvo vastaa sitä, -
paljonko annatte yhdessä vuodessa.
Takaan, että valtaosa ihmisistä ja valtaosa ystäväni kritisoijista -
asuu kodissa, jonka arvo vastaa sitä, -
paljonko antaa koko elämän aikana tai ainakin useampana vuotena.
Jos talon arvo vastaa sitä, paljonko antaa yhdessä vuodessa, -
se on minusta hyvinkin säästäväistä asumista.
Jumala arvostelee asioita eri tavalla kuin me.
Älä ikinä kritisoi toisen satoa, ennen kuin näet, paljonko hän on kylvänyt.
Se oli suuri toteamus.
Jotkut, jotka kritisoivat ystävääni talosta ja autosta, -
eivät tiedä, paljonko hän antaa.
He näkevät vain hänen omaisuutensa ja satonsa.
Jos näkisitte, paljonko hän kylvää siementä, tietäisitte, -
ettei hän käytä suurinta osaa itseensä vaan antaa enemmän kuin pitää.
Jumala ei ole El Saita. Jumala on El Shaddai, vauras.
Jumalalle on yhdentekevää, jos saat itsellesi kaikkea.
Hän katsoo sitä, mihin keskityt. Missä on sydämesi?
Sen sanoman tahdon saada perille.
Opetussarjani neljännen osan aihe on ollut se, että vauraus ei ole itsekästä.
Se ei tarkoita, ettette käyttäisi rahaa hienoon taloon ja tavaroihin.
Mutta tavaranne ei ole pääasia vaan sivutuote.
Kyse on siitä, että asetatte Jumalan valtakunnan ykköseksi.
Etsitte ensin Jumalaa, ja sitten kaikki muukin annetaan teille sivutuotteena.
Sydämenne ei ole niissä. Se, onko niitä vai ei, on epäolennaista.
Jotkut sanovat, että rikkaat ne vain rakastavat rahaa.
Takaan, että monet köyhät ajattelevat paljon enemmän rahaa kuin rikkaat.
Koko elämä pyörii sen ympärillä, mistä saisi vähän rahaa.
Tiedän sen, koska olen itse ollut köyhä. Koko päivän keskityin siihen, -
mistä saisimme ruokaa. Käytin kaiken aikani sen puolesta rukoilemiseen.
Rukoilen raha-asioiden puolesta nyt vähemmän kuin koskaan ennen.
Tarvitsen yli 3 miljoonaa dollaria kuukaudessa kulujen kattamiseen.
Silti en rukoile rahaa. Siitä on vuosia, kun olen pyytänyt Jumalalta rahaa.
Etsin Jumalan valtakuntaa, ja Hän siunaa minua.
Raha valtaa ajatuksiani vähemmän kuin silloin kun näin nälkää.
Asenteemme pitää muuttua. On päästävä eroon -
nihkeästä käsityksestä, että menestys on jotenkin jumalatonta.
Menestyksessä ei ole mitään väärää, jos sydämen asenne on se, -
että tahtoo vaurautta, jotta voi antaa tarvitsevalle, -
tehdä hyviä tekoja ja tuoda Hänen valtakuntaansa maan päälle.
Jos etsitte ensin Jumalan valtakuntaa ja Hänen vanhurskauttaan, -
Hän väistämättä antaa teille vaurautta.
Teidän on päästävä eroon inhosta menestystä kohtaan.
En käsitä sitä. Se jos mikä on uskonnollinen petos, -
että uskotaan, ettei uskovan kuulu omistaa paljon rahaa.
Jos se on käsityksesi, mikset antaisi rahojasi minulle?
Ethän sinä niitä tahdo? Vai kuinka?
Jos oikeasti pidät vaurautta pahana, hankkiudu siitä eroon.
Lähetä rahat jollekulle, joka julistaa evankeliumia.
Mutta tietenkään ne, jotka kritisoivat saarnaajia rahallisesta vauraudesta, -
eivät antaisi kaikkia rahojaan pois.
Se on vain tekopyhyyttä. Uskonnollista huijausta.
Jumala tahtoo antaa teille vaurautta, jotta te voisitte olla siunaukseksi.
Hän siunaa, jotta voisitte "tehdä ylen- palttisesti kaikkea hyvää" (2. Kor. 9:8)
Hän siunaa, jotta teillä "olisi, mitä antaa tarvitsevalle" (Ef. 4:28).
Hän siunaa, jotta vahvistaisitte Hänen liittonsa maan päällä (5. Moos. 8:18).
Jumala tahtoo siunata teitä, jotta siunaus virtaisi lävitsenne.
Kyse on asenteestanne.
MUUTTUNEET SYDÄMET
Henkesi muuttui, kun synnyit uudesti. Se luotiin vanhurskaaksi ja pyhäksi.
Jakeen Ef. 1:13 mukaan Pyhä Henki sinetöi sinut.
Pyhä Henki on sulkenut sisäänsä täydellisen, -
uudestisyntyneen henkesi. Jos olet antanut elämäsi Jumalalle -
ja seuraat Häntä, olet menestys, vaikka joutuisit vankilaan -
tai sinusta valehdeltaisiin. Jumala on mieltynyt sinuun ja rakastaa sinua -
enemmän kuin kukaan meistä tietää.
Minulla ei enää ollut mitään syytä -
olla sairas, kärsiä kivuista tai pelätä.
Ajattelin, etten ollut tarpeeksi hyvä. Jumala ei antaisi tekojani anteeksi.
Sitten törmäsin Andrew'n opetukseen Jumalan luonnosta YouTubessa.
Se muutti elämäni.
Haluan vain kiittää Andrew'ta kaikesta siitä, mitä hän opettaa.
Hän on siunaus koko maailmalle.
AUTA VÄLITTÄMÄÄN MUUTOSTA JA UUDISTUSTA.
TULE YHTEISTYÖKUMPPANIKSEMME.
Andrew'n opetus taloudenhoidosta on saatavana kirjana -
englanniksi tai espanjaksi haluamasi suuruista rahalahjaa vastaan.
Voit saada sen myös osana menestyspakettia.
Siihen kuuluu opetussarja taloudenhoidosta CD:llä tai DVD:llä, -
kirja, työkirja sekä DVD ihmisten taloudellisista läpimurroista.
Taloudellisissa läpimurroissa on kuusi tositarinaa, -
jotka voivat muuttaa tulevaisuutesi ja auttaa sinua löytämään vapauden, -
kun annat raha-asiasi Jumalalle. Paketin listahinta on 115 dollaria, -
mutta tänään saat sen 85 dollarin rahalahjaa vastaan.
Ilmoita tilauksen yhteydessä, haluatko CD:n vai DVD:n.
Nettisivuiltamme näet kaikki tavat, joilla voit tilata opetuksen.
Neljännen CD-opetuksen aihe on "Vauraus ei ole itsekästä".
Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat opetuksen ilmaiseksi.
Voit tilata materiaaleja luottokortilla nettisivujemme kautta.
Sieltä on myös lisätietoja tuotteista ja paljon ilmaista materiaalia.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos numero on varattu, muista, että voit tilata milloin vain -
osoitteesta www.awmi.net. Voit myös lähettää meille kirjeen.
Kiitämme lahjastasi ja toivomme, että otat yhteyttä jo tänään!
Tule mukaan kolmipäiväiseen raamattuseminaariin tammikuussa.
Se järjestetään Biltmoren luksushotellissa Phoenixissa.
Nauti Arizonan auringosta ja Andrew'n väkevästä sanomasta.
Andrew'n lisäksi seminaarissa puhuu Duane Sheriff Oklahomasta.
Ylistyksestä vastaavat Charlie ja Jill LeBlanc sekä Jamie Wommack.
Jos varaat huoneesi 12.12.2014 mennessä, -
saat sen 139 dollarin erityishintaan. Seminaari pidetään 1.―3.1.2015.
Lisätietoa tapahtumasta ja majoituksesta nettisivuillamme.
MUUTA ELÄMÄSI. MUUTA MAAILMA.
Suomennos: Maija Tuukkanen